b'\n_START_ARTICLE_\nAdams-Onis traktaten\n_START_PARAGRAPH_\nAdams-On\xc3\xads traktaten fra 1819 (formel titel:Traktat bygget p\xc3\xa5 venskab, bos\xc3\xa6ttelse og gr\xc3\xa6nser mellem Amerikas Forenede Stater og Hans katolske Majest\xc3\xa6t, og den kendes ogs\xc3\xa5 som Transkontinentale traktat af 1819 og sommetider Florida k\xc3\xb8bstraktaten) var en historisk fredsaftale mellem USA og Spanien, som l\xc3\xb8ste en gr\xc3\xa6nsestrid. Sp\xc3\xa6ndingerne var opst\xc3\xa5et p\xc3\xa5 et tidspunkt, hvor Spaniens magt i den nye verden var sv\xc3\xa6kket. Udover at Florida blev overdraget til USA, l\xc3\xb8ste traktaten ogs\xc3\xa5 en gr\xc3\xa6nsestrid langs Sabine floden i Texas og etablerede Rocky Mountains og Stillehavet som gr\xc3\xa6nse for amerikansk territorium. Traktaten afsluttede den f\xc3\xb8rste Seminole krig i Florida og lagde grunden til den anden._NEWLINE_Traktaten blev forhandlet p\xc3\xa5 plads af John Quincy Adams, som var udenrigsminister under pr\xc3\xa6sident James Monroe og den spanske udenrigsminister Luis de On\xc3\xads. If\xc3\xb8lge aftalen betalte USA 5 millioner dollars for de territoriale rettigheder over Florida og frafaldt kravet p\xc3\xa5 de dele af Texas, der l\xc3\xa5 vest for Sabine samt andre spanske omr\xc3\xa5der. Traktaten blev f\xc3\xa6rdigforhandlet den 22. februar 1819 i Washington, D.C., ratificeringer blev foretaget, og traktaten blev offentliggjort den 22. februar 1821.'